**Konkrétne obstarávanie z DNS**

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY K VÝZVE (SP)**

**Skúšobné zariadenia a stolný spektrometer**

**V rámci dynamického nákupného systému:**

**Laboratórne príslušenstvo, technika a nábytok DNS**

V Bratislave, september 2025

**OBSAH SP**

[I. INFORMÁCIE O VEREJNOM OBSTARÁVATEĽOVI 3](#_Toc208920729)

[IDENTIFIKÁCIA VEREJNÉHO OBSTARÁVATEĽA 3](#_Toc208920730)

[IDENTIFIKÁCIA ZÁKAZKY 3](#_Toc208920731)

[II. OSOBITNÉ INFORMÁCIE K VÝZVE 3](#_Toc208920732)

[PREDMET ZÁKAZKY 3](#_Toc208920733)

[ROZDELENIE PREDMETU ZÁKAZKY 3](#_Toc208920734)

[MIESTO DODANIA PREDMETU ZÁKAZKY 3](#_Toc208920735)

[OBHLIADKA MIESTA DODANIA/POSKYNUTIA PREDMETU ZÁKAZKY 3](#_Toc208920736)

[LEHOTA DODANIA PREDMETU ZÁKAZKY 3](#_Toc208920737)

[ZDROJ FINANČNÝCH PROSTRIEDKOV 3](#_Toc208920738)

[OBSAH PONUKY 4](#_Toc208920739)

[VYŽADOVANIE ZÁBEZPEKY 4](#_Toc208920740)

[ELEKTRONICKÁ AUKCIA 4](#_Toc208920741)

[TYP ZMLUVY 4](#_Toc208920742)

[SÚČINNOSŤ PRED UZATVORENÍM ZMLUVY 4](#_Toc208920743)

[III. VŠEOBECNÉ INFORMÁCIE K VÝZVE 5](#_Toc208920744)

[KOMUNIKÁCIA A DORUČOVANIE 5](#_Toc208920745)

[ZVEREJŃOVANIE A VYSVETĽOVANIE PODKLADOV 5](#_Toc208920746)

[VARIANTNÉ RIEŠENIE 5](#_Toc208920747)

[MENA A CENY UVÁDZANÉ V PONUKE, MENA FINANĆNÉHO PLNENIA 5](#_Toc208920748)

[PODMIENKY ZLOŽENIA ZÁBEZPEKY PONUKY 6](#_Toc208920749)

[VYHOTOVENIE A JAZYK PONUKY 7](#_Toc208920750)

[PREDLOŽENIE PONUKY A SPÄŤVZATIE PONUKY 7](#_Toc208920751)

[LEHOTA VIAZANOSTI PONUKY 8](#_Toc208920752)

[OTVÁRANIE A HODNOTENIE PONÚK (KU KONKRÉTNEJ VÝZVE) 8](#_Toc208920753)

[UZAVRETIE ZMLUVY 8](#_Toc208920754)

[ZÁVEREČNÉ USTANOVENIA 8](#_Toc208920755)

**PRÍLOHY:**

Príloha č. 1.1: Opis predmetu zákazky časť predmetu zákazky č. 1

Príloha č. 1.2: Opis predmetu zákazky časť predmetu zákazky č. 2

Príloha č. 2.1: Štruktúrovaný rozpočet ceny časť predmetu zákazky č. 1

Príloha č. 2.2: Štruktúrovaný rozpočet ceny časť predmetu zákazky č. 2

Príloha č. 3.1: Návrh zmluvy časť predmetu zákazky č. 1

Príloha č. 3.2: Návrh zmluvy časť predmetu zákazky č. 2

Príloha č. 4: Kritérium na vyhodnotenie ponúk a pravidlá jeho uplatnenia

Príloha č. 5: Identifikačné údaje a vyhlásenie uchádzača

# INFORMÁCIE O VEREJNOM OBSTARÁVATEĽOVI

## IDENTIFIKÁCIA VEREJNÉHO OBSTARÁVATEĽA

Názov organizácie: Ministerstvo vnútra Slovenskej republiky,

odbor realizácie verejného obstarávania

sekcia verejného obstarávania

Adresa organizácie: Pribinova 2, 812 72 Bratislava

Krajina: Slovenská republika

IČO: 00151866

Kontaktná osoba: Mgr. Matej Gál

## IDENTIFIKÁCIA ZÁKAZKY

Zákazka sa zadáva v rámci DNS označeného na prvej strane SP.

ID zákazky v JOSEPHINE: 70212

Kompletné informácie o predmetnej výzve a DNS nájdete na adrese:

<https://josephine.proebiz.com/sk/tender/70212/summary>

# OSOBITNÉ INFORMÁCIE K VÝZVE

## PREDMET ZÁKAZKY

Predmet zákazky je vymedzený jej názvom uvedeným na prvej strane SP.

Podrobné vymedzenie predmetu zákazky, vrátane technických požiadaviek je/sú uvedené v prílohe č. 1 týchto SP.

## ROZDELENIE PREDMETU ZÁKAZKY

Predmet zákazky je rozdelený na časti. Záujemca môže predložiť ponuku na jednu, alebo obe časti predmetu zákazky.

Časť predmetu zákazky č. 1: Skúšobné zariadenia pre prostriedky individuálnej ochrany (PIO)

Časť predmetu zákazky č. 2: Stolný röntgenofluorescenčný spektrometer s využitím vlnovej disperzie

## MIESTO DODANIA PREDMETU ZÁKAZKY

**Vo vzťahu k časti predmetu zákazky č. 1** je miestom dodania Oddelenie radiačnej a chemickej bezpečnosti, Centrum bezpečnostnotechnických činností MV SR, Príboj 559, 976 13 Slovenská Ľupča.

**Vo vzťahu k časti predmetu zákazky č. 2** je miestom dodania Kontrolné chemické laboratórium CO v Nitre, Plynárenská 25, 949 01 Nitra

## OBHLIADKA MIESTA DODANIA/POSKYNUTIA PREDMETU ZÁKAZKY

Obhliadka miesta dodania predmetu zákazky sa neuskutoční.

## LEHOTA DODANIA PREDMETU ZÁKAZKY

**Vo vzťahu k časti predmetu zákazky č. 1** je lehota dodania do 60 dní odo dňa nadobudnutia účinnosti kúpnej zmluvy.

**Vo vzťahu k časti predmetu zákazky č. 2** je lehota dodania do 16 týždňov odo dňa nadobudnutia účinnosti kúpnej zmluvy.

## ZDROJ FINANČNÝCH PROSTRIEDKOV

Predmet zákazky bude financovaný z prostriedkov verejného obstarávateľa.

|  |  |  |
| --- | --- | --- |
| **Časť predmetu zákazky** | **Názov** | **Predpokladaná hodnota zákazky v € bez DPH** |
| č. 1  | Skúšobné zariadenia pre prostriedky individuálnej ochrany (PIO) | 28 844,07 |
| č. 2  | Stolný röntgenofluorescenčný spektrometer s využitím vlnovej disperzie | 209 980,00 |
| Spolu  |  | 238 824,07 |

## OBSAH PONUKY

Ponuka uchádzača musí obsahovať:

* 1. **Identifikačné údaje /Vyhlásenia uchádzača podľa vzoru v prílohe č. 5 týchto SP,**
	2. **Návrh uchádzača na plnenie kritérií** vyplnením elektronického formulára v elektronickom prostriedku JOSEPHINE. **Uchádzač predloží aj ocenenú prílohu č. 2** Štruktúrovaný rozpočet ceny týchto SP.
	3. **Vyplnená príloha č. 1 týchto SP** (podľa pokynov v prílohe).
	4. Doklady, dokumenty, informácie požadované **v prílohe č. 1 týchto SP** na preukázanie splnenia požiadaviek na predmet zákazky.

## VYŽADOVANIE ZÁBEZPEKY

Zábezpeka sa vyžaduje (áno/nie): **nie.**

Podmienky zloženia zábezpeky, ak sa vyžaduje, sú uvedené v Časti III týchto SP.

## ELEKTRONICKÁ AUKCIA

Elektronická aukcia sa uskutoční (áno/nie): **nie.**

Podmienky uskutočnenia elektronickej aukcie, ak sa uskutočňuje, sú uvedené v prílohe č. 4 týchto SP.

## TYP ZMLUVY

Výsledkom verejného obstarávania bude uzatvorenie: **Kúpnej zmluvy**

Podrobnosti o zmluvných podmienkach sú uvedené v prílohe č. 3 SP.

## SÚČINNOSŤ PRED UZATVORENÍM ZMLUVY

Úspešný uchádzač pred podpisom zmluvy, ktorá bude výsledkom tohto verejného obstarávania v rámci poskytnutia riadnej súčinnosti podľa § 56 ods. 5 zákona, bude povinný:

1. uviesť údaje potrebné za uchádzača do zmluvy, ktorá sa bude uzatvárať a údaje o všetkých známych subdodávateľoch, podiel a predmet subdodávky, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom v prípade, že úspešný uchádzač/úspešní uchádzači zabezpečujú realizáciu predmetu zákazky subdodávateľmi,

# VŠEOBECNÉ INFORMÁCIE K VÝZVE

## KOMUNIKÁCIA A DORUČOVANIE

* 1. Doručovanie/oznamovanie podaní, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v slovenskom alebo českom jazyku výhradne prostredníctvom elektronického prostriedku JOSEPHINE, prevádzkovaného na doméne <https://josephine.proebiz.com>.
	2. Na používanie elektronického prostriedku JOSEPHINE je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>
	3. Pravidlá pre doručovanie – zásielka, správa sa považuje za doručenú ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane do sféry jeho dispozície. Za okamih doručenia sa v elektronickom prostriedku JOSEPHINE považuje okamih jej odoslania v elektronickom prostriedku JOSEPHINE a to v súlade s funkcionalitou elektronického prostriedku, pretože okamihom odoslania sa zásielka dostane do sféry dispozície adresáta.

## ZVEREJŃOVANIE A VYSVETĽOVANIE PODKLADOV

* 1. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v elektronickom prostriedku JOSEPHINE v časti týkajúcej sa tejto zákazky.
	2. Záujemca môže požiadať verejného obstarávateľa o vysvetlenie. Otázka musí byť doručená verejnému obstarávateľovi dostatočne včas tak, aby verejný obstarávateľ mohol poskytnúť vysvetlenie v súlade s § 48 zákona. Verejný obstarávateľ poskytne vysvetlenie informácií formou zverejnenia v elektronickom prostriedku JOSEPHINE a požaduje, aby ich záujemcovia zapracovali do svojich ponúk.
	3. Námietky sa doručujú:
1. kontrolovanému:
* v elektronickej podobe funkcionalitou elektronického prostriedku JOSEPHINE, prostredníctvom ktorého sa verejné obstarávanie realizuje.
1. Úradu pre verejné obstarávanie:
* v listinnej podobe
* elektronickej podobe podľa osobitného predpisu (Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e - á) v znení neskorších predpisov)
	1. Ďalšie informácie o používaní elektronického prostriedku JOSEPHINE sú uvedené na webovom sídle elektronického prostriedku <https://josephine.proebiz.com> v položke „Knižnica manuálov a odkazov“.

## VARIANTNÉ RIEŠENIE

* 1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

## MENA A CENY UVÁDZANÉ V PONUKE, MENA FINANĆNÉHO PLNENIA

* 1. Navrhovaná cena za predmet zákazky bude vyjadrená v mene EUR matematicky zaokrúhlená na dve desatinné miesta.
	2. Ak je uchádzač platiteľom dane z pridanej hodnoty (ďalej len „DPH“), navrhovanú cenu v prílohe č. 2 Vzor štruktúrovaného rozpočtu ceny týchto SP uvedie najmä v zložení:
* navrhovaná jednotková cena uvedená v EUR bez DPH,
* percentuálna sadzba a výška DPH,
* cena celkom uvedená v EUR bez DPH a vrátane DPH.
	1. Ak uchádzač nie je platiteľom DPH, uvedie DPH v sadzbe a výške 0. Na skutočnosť, že nie je platiteľom DPH v ponuke upozorní.
	2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.
	3. Ak sa uchádzač, ktorý nie je platiteľom DPH, stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.

## PODMIENKY ZLOŽENIA ZÁBEZPEKY PONUKY

* 1. Spôsoby zloženia zábezpeky ponuky, ak sa v časti 1 týchto SP vyžaduje:
1. poskytnutím bankovej záruky za uchádzača
2. zložením finančných prostriedkov na bankový účet verejného obstarávateľa.
3. poistením záruky

Spôsob zloženia zábezpeky si vyberie uchádzač.

* 1. Postup pri jednotlivých spôsoboch zloženia zábezpeky:
1. Poskytnutie bankovej záruky za uchádzača - podmienky:

Poskytnutie bankovej záruky nesmie byť v rozpore s ustanoveniami § 313 až § 322 zákona
č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) alebo iným právnym predpisom členského štátu Európskej únie.

Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou so sídlom v členkom štáte Európskej únie (ďalej len „banka“).

Z bankovej záruky vystavenej bankou musí vyplývať, že:

Banka uspokojí veriteľa (verejný obstarávateľ podľa bodu 1 súťažných podkladov) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 14.1. súťažných podkladov. Banka sa zaväzuje zaplatiť vzniknutú pohľadávku najviac do 30 dní po doručení výzvy verejného obstarávateľa na zaplatenie, na účet verejného obstarávateľa. Banková záruka nadobúda platnosť dňom jej vystavenia bankou a vzniká jej doručením verejnému obstarávateľovi. Platnosť bankovej záruky končí uplynutím lehoty viazanosti ponúk.

Banková záruka zanikne:

* plnením banky v rozsahu, v akom banka za uchádzača poskytla plnenie v prospech verejného obstarávateľa,
* uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej bankovej záruky.

Uchádzač predloží „záručnú listinu" v ponuke ako dokument v elektronickej forme, ak banka alebo pobočka zahraničnej banky „záručnú listinu“ vydala ako elektronický dokument, alebo sa môže rozhodnúť predložiť originál „záručnej listiny“ v listinnej podobe na adresu verejného obstarávateľa uvedenú v bode 1 súťažných podkladov v lehote na predkladanie ponúk; obálku označí heslom „VO“ a uvedie názov predmetu zákazky. Uchádzač v lehote na predkladanie ponúk vždy predloží listinné vyhotovenie originálu bankovej záruky, ak je potrebné na uplatnenie nárokov verejného obstarávateľa, uvoľnenie bankovej záruky alebo ak banková záruka zaniká aj v okamihu vrátenia jej originálu banke. Ak banková záruka nebude súčasťou ponuky uchádzača, resp. nebude predložená v listinnej podobe v lehote na predkladanie ponúk, bude ponuka uchádzača vylúčená z verejného obstarávania.

1. Zloženie finančných prostriedkov na bankový účet verejného obstarávateľa.

Finančné prostriedky vo výške podľa bodu 14.1 musia byť zložené na účet verejného obstarávateľa vedený v Štátnej pokladnici,

Číslo účtu: 7000180074/8180

Konštantný symbol: 0558

Variabilný symbol: IČO uchádzača (v prípade skupiny dodávateľov IČO jedného z členov

 skupiny dodávateľov)

Špecifický symbol: 2019000551

Poznámka: Zábezpeka ponuky (*uvedie sa ID zákazky z bodu 2 týchto súťažných podkladov; ak sa zákazka člení na časti aj číslo časti po pomlčke. Napr. „Zábezpeka ponuky 12345 – 1,2*)

IBAN: SK5981800000007000180074

BIC/SWIFT kód: SPSRSKBA

Banka príjemcu: Štátna pokladnica, Radlinského 32, 810 05 Bratislava, SR

Účet v Štátnej pokladnici nie je úročený.

Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk, ak finančné prostriedky nebudú zložené na účte verejného obstarávateľa, bude ponuka uchádzača vylúčená.

1. Poskytnutie poistenia záruky

Poskytnutie poistenia záruky nesmie byť v rozpore so zákonom č. 39/2015 Z. z. o poisťovníctveaozmene a doplnení niektorých zákonov v znení neskorších predpisov alebo iným právnym predpisom členského štátu Európskej únie.

Uchádzač uzavrie poistenie záruky s poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou so sídlom v členkom štáte Európskej únie a to na celú sumu zábezpeky minimálne na obdobie lehoty viazanosti ponúk a to takým spôsobom, aby zahrňovalo povinnosť poisťovne plniť finančné prostriedky vo výške zábezpeky v prospech beneficienta, ktorým je verejný obstarávateľ v prípade, ak v súlade so zákonom prepadne zábezpeka ponuky v prospech verejného obstarávateľa. Poisťovňa sa zaväzuje zaplatiť vzniknutú pohľadávku do 30 dní po doručení výzvy verejného obstarávateľa na zaplatenie, na účet verejného obstarávateľa. Uchádzač predloží poistku v ponuke ako dokument v elektronickej forme, ak poisťovňa alebo pobočka zahraničnej poisťovne poistku vydala ako elektronický dokument, alebo sa môže rozhodnúť predložiť originál poistky v listinnej podobe na adresu verejného obstarávateľa uvedenú
v bode 1. súťažných podkladov v lehote na predkladanie ponúk. Ak poistka nebude súčasťou ponuky uchádzača, resp. nebude predložená v listinnej podobe v lehote na predkladanie ponúk, bude ponuka uchádzača vylúčená z verejného obstarávania.

* 1. Podmienky prepadnutia zábezpeky a podmienky vrátenia alebo uvoľnenia zábezpeky sú stanovené v § 46 zákona.

## VYHOTOVENIE A JAZYK PONUKY

1. 1. Dokumenty a doklady, ktoré tvoria ponuku uchádzača, sa predkladajú v elektronickej podobe alebo ako elektronické kópie (scany) listinných dokumentov (odporúča sa formát .pdf, ak sa v  SP, alebo iných dokumentoch poskytnutých záujemcom v lehote na predkladanie ponúk nevyžaduje výslovne iný formát).
	2. Uchádzač je zodpovedný za označenie a zabezpečenie predložených dokumentov/súborov v ponuke
	v súlade s platnými právnymi predpismi Slovenskej republiky a Európskej únie.
	3. Ponuka a ďalšie doklady a dokumenty vo verejnom obstarávaní sa predkladajú v slovenskom jazyku.
	4. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
	5. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto SP, t.j. elektronicky, spôsobom určeným funkcionalitou elektronického prostriedku JOSEPHINE, v lehote na predkladanie ponúk podľa týchto SP sa uchádzačom nevracajú. Zostávajú ako súčasť dokumentácie vyhláseného verejného obstarávania.

## PREDLOŽENIE PONUKY A SPÄŤVZATIE PONUKY

* 1. Ponuku môžu predložiť len záujemcovia zaradení do predmetného DNS.
	2. Uchádzač môže vo verejnom obstarávaní predložiť len jednu ponuku Uchádzač predkladá ponuku v elektronickej podobe v lehote na predkladanie ponúk, ktorá je uvedená v elektronickom prostriedku JOSEPHINE. Ponuka je vyhotovená elektronicky v zmysle § 49 ods. 1 písm. a) zákona, vložená do elektronického prostriedku JOSEPHINE umiestnenom na webovej adrese <https://josephine.proebiz.com/> a obsahuje dokumenty uvedené v časti II týchto súťažných podkladov.
	3. Verejný obstarávateľ vylúči uchádzača:
1. ak nedodržal určený spôsob komunikácie,
2. ak obsah jeho ponuky nie je možné sprístupniť,
3. ak nepredložil ponuku vo vyžadovanom formáte kódovania, ak je potrebný na ďalšie spracovanie
pri vyhodnocovaní ponúk, alebo
4. ponuka predložená v elektronickej podobe po uplynutí lehoty na predkladanie ponúk sa nesprístupní verejnému obstarávateľovi.
	1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“).
	2. Ak ponuka obsahuje dôverné informácie, uchádzač ich v ponuke viditeľne označí. Podľa zákona môžu byť môžu byť dôvernými informáciami výhradne: obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien.

## LEHOTA VIAZANOSTI PONUKY

V prípade, ak verejný obstarávateľ vyžaduje zábezpeku v časti II týchto SP, stanovuje sa lehota viazanosti ponúk v dĺžke 6 mesiacov. V opačnom prípade sa viazanosť ponúk nestanovuje. Viazanosť ponúk začína plynúť uplynutím lehoty na predkladanie ponúk.

## OTVÁRANIE A HODNOTENIE PONÚK (KU KONKRÉTNEJ VÝZVE)

* 1. Otváranie ponúk sa uskutoční elektronicky v dátume a čase uvedenom v elektronickom prostriedku JOSEPHINE. V zmysle § 61 ods. 4 zákona je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.
	2. Hodnotenie ponúk sa realizuje v súlade so zákonom a SP.
	3. Verejný obstarávateľ rozhodol v súlade s ustanovením § 66 ods. 7 písm. b) zákona, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

## UZAVRETIE ZMLUVY

Verejný obstarávateľ nesmie uzavrieť zmluvu alebo rámcovú dohodu s

1. uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
a nie je zapísaný v registri partnerov verejného sektora,
2. uchádzačom, ktorého subdodávateľ alebo subdodávatelia podľa osobitného predpisu, majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora
3. uchádzačom, uvedeným v § 11 ods. 1 písm. c) zákona,
4. uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c).

## ZÁVEREČNÉ USTANOVENIA

Postup tohto verejného obstarávania, ktorý osobitne nie je upravený týmito SP, sa riadi príslušnými ustanoveniami zákona.